***Дарсны темасы:*** *А.Жачаев "Бёрк бар сени башынгда".*

***Дарсны мурады: 1.*** *Янгы теманы англатмакъ, А.Жачаевни яратывчулугъу булан танышлыкъны узатмакъ.*

***2.*** *Тюз ва чебер охув мердешлерин беклешдирмек, сёз байлыгъын артдырмакъ.*

***3.*** *Яшланы патриот ругьда тарбияламакъ.*

***Къолланагъан алатлар:*** *Китап, Агьмат Жачаевни китаплары, сураты; дав тема-презентация, ТСО.*

***Дарсны планы:***

***1.*** *Низамгъа тартыв.*

***2.*** *Янгы дарсны англатыв.*

***3.*** *Беклешдирив.*

***4.*** *Дарсны гьасиллери, къыйматлав.*

***5.*** *Уьйге иш.*

***Дарсны юрюлюшю:***

***1. Яшланы дарсгъа къуршав.***

***Муаллим:*** *Салам, яшлар!*

***Охувчулар:*** *Салам, муаллим.*

***Муаллим:*** *Яшлар, бугюн къырда сувукъ буса да, юреклерибизде иссив сувумасын. Къарайыкъ гьали бир-биревге, иржаяйыкъ, юреклерибиздеги сюювню, иссиликни бир биревге де берейик. Гьали энни гелген къонакъланы да къаршылайыкъ. Олтуругъуз яшлар, дарсны башлайыкъ. Бугюн сюювню гюню. Сююв нече тюрлю бола? Кимге бакъгъан сююв?*

***Охувчулар:*** *Уланны къызгъа бакъгъан сюювю, ананы яшгъа бакъгъан сюювю, яшны анагъа бакъгъан сюювю, ана тилге бакъгъан сююв, Ватангъа бакъгъан сююв.*

***М:*** *Тюз, яшлар, тюз айтасыз, биз ана тилибизни де сюйме герекбиз, абурлама герекбиз.*

*Къумукъ халкъны къызыман,*

*Къумукъман, къумукъ къаным.*

*Къумукъ халкъым саялы*

*Гьазирмен берме жаным.*

*Аявлу ана тилим*

*Къумукъ тил магъа герек,*

*Къумукъ тилни якълама*

*Талпына менде юрек.*

*Ана тил- ананы тили ону сюймей яраймы яшлар? (Ярамай) Ана тиллени гюнюн биз къачан оьтгеребиз? (21чи февральда)*

*Бизин экинчи анабыз-Ана Ватан. Ватанны биз не этме герекбиз?*

***О:*** *Ватанны биз сюйме, абурлама, якълама герекбиз.(Слайд 1)*

***М:*** *Яхшы, тюз ойлашасыз яшлар, тюз жавап. Бизин уллу аталарыбыз, уллу аналарыбыз Ватаныбызны якълап душмангъа къаршы чыкъгъан. Гелигиз оланы да эсгерейик. (Слайд 2-4)*

*Ватанны якълавчуларыны гюнюн биз къачан оьтгеребиз?*

***О:****23- февральда.*

***М:*** *Тюз, яшлар, озокъда. Биз о гюн, айрокъда, кимлеге уллу абур этебиз? (Аталарыбызгъа, амалларыбызгъа, бары да эргишилеге).*

*Ожакъда уллуларыбыз къызланы негер уьйрете? Сен уллу бусанг да, ону неси уллу деп айта?*

***О:*** *Амалларыбызгъа абур этме уьйрете. Ону бёркю уллу деп айта.*

***М:*** *Нечик ойлашасыз дагъы яшлар, бугюн биз нени гакъында сёйлежекбиз?*

***О:*** *"Бёрк бар сени башынгда"-деген шиъруну гечебиз. (слайд 5)*

***М:*** *Тюз айтасыз, бугюнгю бизин дарсны темасы: А.Жачаевни "Бёрк бар сени башынгда" деген шиърусу. Агьмат Жачаев бизин сююмлю шаирибиз. Ону асарларын сиз охуйгъаныгъызгъа бир де шеклик этмеймен. Ону оьзюмде бар китапларын, бугюн сизге де алып гелгенмен. Сиз охумагъанлары, гёрмегенлери арасында бар буса, дарсдан сонг алып охума да болажакъсыз. (слайд 6)*

*Бугюн биз гечежек шиъруда сизге англашылмайгъан сёзлер ёлукъма бола, шоланы да сизге маънасын ачыкъ этме сюемен. (слайд 7-8)*

***М:*** *Шиъруну чебер охув.*

***О:*** *Чебер охувгъа тергев берелер.*

***(Шиъруну анализ этив)***

***Сценка:*** *Охувчу яшлардан бир къыз ва бир улан доскагъа чыгъалар. Амалыны да, къызардашны да лакъыры.*

***М:***  *Осал хасиятлар къыйышамы дагъы эргишиге? Бирдокъда къыйышмай. Гелигиз гьали яшлар, шо эркеклик, игитликни гьакъында бизин уллуларыбыз нечик айта болгъан. Бири нече айтывланы ва аталар сёзлерин эсге алайыкъ. (слайд 9)*

***М:*** *Яшлар, уланланы башында папах болуп къалгъан булан боламы дагъы? Дагъы неси болмагъа герек?*

***О:*** *Эркек къылыкълары, эркек хасиятлары болма герек.*

***Айгум Айгумов-****Россияны халкъ артисти*

***Латип Шаипов-****Дагъыстанны ат къазангъан артисти*

*Гьали булай этейик, эки бёлюкге бёлюнюп, биз гиччирек языв иш оьтгерейик.*

*1нчи белюк: Осал къылыкъланы язмакъ.*

*2нчи бёлюк: Яхшы къылыкъланы язмакъ.*

***Беклешдирив:***

*Яхшы, эркек ва осал къылыкъланы гьакъында лакъыр.*

***Къыйматлав.***

***Дарсны гьасиллери:***

***М:*** *Яшлар, бугюнгю дарсыбыз сизге пайдалы болдуму, нечик ойлашасыз?*

*-Ушатдыгъызмы дарсны?*

*-Бугюнгю дарсда биз негер уьйрендик?*

***Уьйге иш***

*-Сизге ,яшлар, уьйге "Бёрк бар сени башынгда" деген шиъруну гёнгюнден уьйренме болажакъ.*

*- Гьали энни дарсыбызны ахырын гелтире туруп, биз бугюн оьзюню эсгерген, бизге шулай биринден- бири арив, биринден-бири пайдалы асарлар яратгъан, оьзю бизин арабызда экенине мен бек сююнеген* ***А.Жачаевге*** *сёз бермеге сюемен.*